
Къэбэрдей-Балъкъэр Республикэм и къэрал наградэхэр тыным и IуэхукIэ
Къэбэрдей-Балъкъэр
Республикэм и Iэтащхьэм и
Указ
Узыншагъэр хъумэнымкIэ IэнатIэм зегъэужьыным куэд зэрыхащIыхьам, я IэщIагъэм зэрыхуэIэзэм икIи илъэс куэд лъандэрэ хьэлэлу зэрылажьэм папщIэ цIэ лъапIэхэр яфIэщын:
«Къэбэрдей-Балъкъэр Республикэм
щIыхь зиIэ и дохутыр» цIэр
Дыджэ Владимир Мусэ и къуэм — Къэбэрдей-Балъкъэр Республикэм Узыншагъэр хъумэнымкIэ и министерствэм и «Республикэ клиникэ сымаджэщ» узыншагъэр хъумэнымкIэ къэрал бюджет IуэхущIапIэм торакальнэ хирургиемкIэ и къудамэм и дохутырым-торакальнэ хирургым
Тутыкъу Аслъэн Борис и къуэм — Къэбэрдей-Балъкъэр Республикэм Узыншагъэр хъумэнымкIэ и министерствэм и «Республикэ клиникэ сымаджэщ» узыншагъэр хъумэнымкIэ къэрал бюджет IуэхущIапIэм торакальнэ хирургиемкIэ и къудамэм и унафэщIым, дохутырым-торакальнэ хирургым
Удаловэ Ольгэ Николай и пхъум — Къэбэрдей-Балъкъэр Республикэм Узыншагъэр хъумэнымкIэ и министерствэм и «Наркологие диспансер» узыншагъэр хъумэнымкIэ къэрал бюджет IуэхущIапIэм и дохутыр нэхъыщхьэм медицинэ лэжьыгъэмкIэ и къуэдзэм
Эфендиев Ильяс Хьэмид и къуэм — Къэбэрдей-Балъкъэр Республикэм Узыншагъэр хъумэнымкIэ и министерствэм и «Къалэ клиникэ сымаджэщ №1» узыншагъэр хъумэнымкIэ къэрал бюджет IуэхущIапIэм и дохутырым-хирургым,
«Къэбэрдей-Балъкъэр Республикэм
узыншагъэр хъумэнымкIэ и IэнатIэм
щIыхь зиIэ и лэжьакIуэ» цIэр
Ашуевэ Зухра Мухьэмэд и пхъум — Къэбэрдей-Балъкъэр Республикэм Узыншагъэр хъумэнымкIэ и министерствэм и «Жьэн узыфэр зыпкърытхам щеIэзэ диспансер» узыншагъэр хъумэнымкIэ къэрал бюджет IуэхущIапIэм и медсестра нэхъыщхьэм
Мэцыхъу Уэзирэт Хьэсэнбий и пхъум — Бахъсэн къалэ округымрэ Бахъсэн муниципальнэ районымрэ я «Центральнэ район сымаджэщ» узыншагъэр хъумэнымкIэ къэрал бюджет IуэхущIапIэм хирургиемкIэ и къудамэм и санитаркэм.
Къэбэрдей-Балъкъэр Республикэм и
Iэтащхьэ КIуэкIуэ Юрий
Налшык къалэ
2016 гъэм мэкъуауэгъуэм и 16-м
№73-УГ
